Nr. 4889/18.05.2022
RAPORT DE SPECIALITATE
privind modificarea anexei  la HCL nr. 168 din 21.12.2021 referitoare la Agenda Cultural-Sportivă și de Tineret 2022 a orașului Deta
Elementele de cultură transmit valori și creează punți de legătură între generații,
reușind să unească și să formeze o societate și o comunitate  liniștită, tolerantă și sănătoasă. Cultura și tradiția orașului Deta, valorificată  prin multiculturalitate este și va rămâne unul dintre cele mai accesibile limbaje de comunicare în rândul cetățenilor localității noastre.
În vederea dezvoltării, valorificării și promovării activității culturale și imaginii orașului Deta în luna decembrie 2021 a fost realizată agenda cultural-sportivă și de tineret pentru anul 2022 a orașului Deta cu proiecte, programe,  activități și manifestări devenite deja tradiție pentru localitatea noastră, dar și acțiuni culturale, sportive și educative adaptate atât la situația epidemiologică din aceea perioadă, cât și la cea organizatorică, precum derularea proiectelor de infrastructură.
 Datorită schimbărilor intervenite atât din punct de vedere organizatoric și epidemiologic, se propune modificarea agendei culturale invocată în luna decembrie 2021 cu prezenta propunere  rezultată din excluderea, modificarea și adăugarea unor proiecte, programe și activități culturale, sportive și educative, adaptate situației actuale, și dovedite a fi diversificate și mai aproape de necesitățile și dorințele comunității, pentru a oferi unui public cât mai larg, liberul acces la manifestări culturale, educative și sportive de calitate  care vor contribui la conservarea și promovarea culturii orașului Deta. Astfel, propunem următoarele modificări aduse agendei culturale invocate în luna decembrie 2022:

· Excluderea punctelor  2, 3, 15, 24, 29, 30  acestea neputând fi realizate datorită situațiilor epidemiologice(2,3,29), respectiv organizatorice intervenite (24,30);
· Se adaugă punctul 19 și 20, ca nou proiect cultural, respectiv activitate sportivă;
· La punctul 32 se modifică suma totalului de cheltuieli;

· Se menționează faptul că activitățile culturale de la nr. 24 și 30 din anexa aprobată în luna decembrie 2021 vor fi incluse în cadrul proiectelor culturale de la pct. 18 și 19 din noua anexă propusă .
Se precizează faptul că odată cu modificările actuale aduse în cadrul agendei culturale propuse și aprobate în luna decembrie 2021, se modifică și suma totală de cheltuieli aferente tuturor acțiunilor culturale, sportive și educative incluse în agendă.
Ținând seama de cele expuse și susținute în prezentul raport de specialitate, privind modificarea anexei 1 la HCL nr. 168 din 21.12.2021 cu noua anexă invocată, aceasta reprezentând obiectul proiectului de hotărâre privind  ”modificarea anexei  la HCL nr. 168 din 21.12.2021 referitoare la Agenda Cultural-Sportivă și de Tineret 2022 a orașului Deta”, considerat a fi unul oportun  și întocmit cu respectarea prevederilor legale aflate în vigoare, propunem aprobarea lui în forma prezentată. 

Atașăm anexa.











Întocmit,










         Bozic Diana
